Държавен вестник, бр. 8, 2012 г., стр. 37

БРОЙ  8	
Д Ъ Р Ж А В Е Н  В Е С Т Н И К 	
СТР.  37  
Член 6
Продължителността на посещенията на 
специалисти по линия на двустранния обмен 
съгласно член 3 не надвишава 50 дни годишно 
за всяка от страните при следните финан­
сови условия: изпращащата страна заплаща 
разходите за международен транспорт на 
специалистите до столицата на приемащата 
страна и обратно. Приемащата страна запла­
ща разходите за вътрешен транспорт, храна 
и настаняване в съответствие с програмата, 
изготвена от приемащата страна.
Член 7
За по-нататъшно конкретизиране на сътруд­
ничеството и наблюдение на неговото изпълне­
ние се създава работна група. Работната група 
се състои от по 4 членове от всяка договаряща 
се страна и ще се среща веднъж на две годи­
ни последователно в България и Индия във 
време и място, договорени между страните. 
Разходите за международен транспорт са за 
сметка на изпращащата страна, а разходите 
за вътрешен транспорт, храна и настаняване 
са за сметка на приемащата страна.
Член 8
Министерството на здравеопазването на 
Република България и Министерството на 
здравеопазването и въпросите на семейството 
на Република Индия са отговорните инсти­
туции за изпълнение на това споразумение.
Член 9
Това споразумение влиза в сила от да­
тата на подписването му. Остава в сила за 
период от 5 години и ще бъде автоматично 
продължено за същия (същите) период(и), 
освен ако някоя от договарящите се страни 
не пожелае да го прекрати в писмена фор­
ма 6 месеца преди изтичането на текущия 
петгодишен период.
Подписано в Делхи на 28 ноември 2011 г. 
в два оригинални екземпляра, всеки от ко­
ито на български, хинди и английски език, 
като всички текстове имат еднаква сила. В 
случай на различия в тълкуването меродавен 
е текстът на английски език. 
За правителството на	
За правителството на
Република България:	
Република Индия:
Стефан Константинов,	
Гулам Наби Азад,
министър на	
министър на
здравеопазването	
здравеопазването 
	
и въпросите на
	
семейството
476 
МИНИСТЕРСТВО
НА ВЪТРЕШНИТЕ РАБОТИ
НАРЕДБА № Із-9
от 9 януари 2012 г.
за условията и реда за постъпване на държав­
на служба в Министерството на вътрешните 
работи
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат изис­
кванията, условията и редът за постъпване 
на държавна служба в Министерството на 
вътрешните работи (МВР). 
Раздел I
Кандидати и изисквания към кандидатите 
за държавна служба в МВР
Чл. 2. (1) Постъпването на държавна служба 
в МВР се предхожда от конкурс. 
(2) В конкурса за държавна служба в МВР 
на длъжности, за които се изисква задължител­
на първоначална професионална подготовка, 
могат да участват:
1. граждани и служители на МВР – лица, 
работещи по трудово правоотношение – кан­
дидати за първоначално постъпване в кате­
гориите „Г“ или „Е“;
2. държавни служители от МВР, притежа­
ващи категория „Е“ или „Д“ – кандидати за 
постъпване в категория „Г“. 
(3) Лицата, кандидатстващи за държавна 
служба в МВР на длъжности, за които не се 
изисква задължителна първоначална профе­
сионална подготовка, могат да постъпват и в 
по-високи от категориите „Г“ или „Е“. 
Чл. 3. (1) До участие в конкурса за постъп­
ване на държавна служба в МВР се допускат 
дeeспособни физически лица само с българско 
гражданство, които отговарят на общите и 
специфичните изисквания за възраст, образо­
вание и професионална квалификация, психо-
физическа годност, както и на други условия, 
обявени в съответния конкурс. 
(2) Общите изисквания към кандидатите 
за постъпване на държавна служба в МВР са:
1. да не са осъждани за умишлено прес­
тъпление от общ характер, независимо от 
реабилитацията, или да не са освободени 
от наказателна отговорност за извършено 
умишлено престъпление от общ характер с 
налагане на административно наказание по 
чл. 78а от Наказателния кодекс;
2. да не са привлечени като обвиняеми или 
да не са подсъдими за умишлено престъпление 
от общ характер.